Keskustelu:Cadillac V16

message: Laajennettu Cadillacin V16-mallien Series 452/Series 90 kilpailijoiden Marmon ja Peerless esittelyjä - mielestäni aiheellista, koska niin Nacker (Cadillac) kuin Bohannon (Peerless) käyttivät hyväkseen Marmonin alkuperäistä V16-konseptia. Muiden 16-sylinteristen autojen esittelyt, vaikkakin aika tiiviit, ovat vähän kyseenalaisempia: ne eivät liity suoraan amerikkalaisvalmistajien V16-projektien ryppääseen... mutta eivät sovi myöskään olemassa olevaan V16-moottoreiden artikkeliin. Maserati U16 tai kahdesta V8:sta koplattu Cizeta-V16 eivät ole "aitoja" V16-moottoreita, eivätkä myöskään nyky-Bugatin W16 tai BRM:n H16-moottorit sovi moottorijuttuun jos se rajataan tarkasti vain Vtyypin 16-sylinterisiin moottoreihin. Ehkäpä Cadillac-V16:n perään liitetty 16-sylinteristen autojen esittely (V16-lentomoottorit DB602 ja Chrysler IV-2220 sentään jäivät pois) saisi toistaiseksi jäädä paikalleen? Mustavi (keskustelu) 12. heinäkuuta 2020 kello 14.20 (EEST)
Monza-kilpailun tiimikavereiden Campari ja Borzacchini ulosajot: palautettu aiempi versio. Campari kuoli ulosajossa välittömästi, mutta vakavasti loukkaantunut Borzacchini riutui vielä tuntien ajan kunnes hän menehtyi vammoihinsa. Menehtyä-sanan käyttö on siis perusteltua. Mustavi (keskustelu) 17. heinäkuuta 2020 kello 10.36 (EEST). Vielä jatkettu Peerless-yhtiön (Cadillac V16-moottorin tavoin Peerless V16 oli kopio Marmonin V16-moottorin ensi versiosta = kuuluvat yhdessä esiteltäviksi) historian selvittämistä. Löytyi laaja lisälähde rakennushistorian saralta, mikä Peerless-toimitilojen kehittymistä/laajennuksia käsitellessään samalla selostaa yhtiön laajentumista Quincey Avenuen ja East 93 Streetin tontillaan ensi rakennuksesta vuodelta 1869 lähtien. Tämä tarina ynnä muu kertynyt aineisto kuuluisi kuitenkin erilliseen Peerless-yritysesittelyyn, ei enää ylikuormitettuun V16-juttuun?! Mustavi (keskustelu) 7. syyskuuta 2020 kello 01.33 (EEST). 
Ylikuormitettuun Cadillac V16-juttuun vielä lyhyt kappale ko. moottorilla varustetuista "AutoTram"-moottorivaunuista rautatiekäyttöön: maininta lienee perusteltavissa saman vuoden 1932 Bugatti-moottorivaunun (suuren Royale-mallin moottori) sekä Hispano-Suizan vastaavan 11.3-litraisen V12-rautatiemoottorin vuoksi, eräänä mielenkiintoisena kehityksenä - tai ehkäpä vain suuren talouslaman vuoksi selviämiskeinona tai Euroopassa kenties valtiollisena apuna loistoautovalmistajille. Viimeiset Bugatti-vaunut poistuivat liikenteestä kovan polttoainekulutuksensa takia vasta vuonna 1958. Olin muinoin jo kerännyt aineistoa kirjoittaakseni erillisen Wiki-artikkelin näistä "Lättähatuista" loistoautojen moottoreilla, mutta tällainen lyhyt maininta aiheesta riittänee... Mustavi (keskustelu) 11. syyskuuta 2020 kello 22.41 (EEST) Lavennettu "lättähatut loistoauton moottorilla"-aihetta paremman Autotram/Cadillac V16-lähteen takia, varovaisia pikku lisäyksiä muista (ehkä joku kirjoittaisi niistä jutut?), galleria näistä samankaltaisista aikakautensa kummajaisista (houkuttelee ehkä tutustumaan niihin: auton/junan ei tarvitse olla toistensa vastakohtia, vaan ne voivat olla toistensa yhdistelmiä kuten kolme aikanaan melko onnistunutta esimerkkiä osoittavat). Eiköhän rönsyily nyt kuitenkin ala riittää?!  Mustavi (keskustelu) 20. syyskuuta 2020 kello 15.50 (EEST). 
Lisätty moottorivaunu/kiskobussi-aiheeseen pari kuvaa sen erään alullepanija McKeenin 1910-luvun moottorivaunuista mm. Union Pacific-yhtiössä. Tämä Cadillac-Autotramin taustoituksena, ja tiettyä samankaltaisuutta l. yhdennäköisyyttäkin on. Aihe ei ehkä ole kovin kiinnostava, koska viimeistään Öljykriisin jälkeen muu kuin sähköllä toimiva raideliikenne lienee loppunut. Esimerkiksi Ranskassahan nuo moottorivaunut olivat laajan sähköistämättömän raideverkoston vuoksi iso juttu, ja myöhemmin niissä käytettiin nopeuksien lisäämiseksi (yli 200 km/t) jopa pieniä suihkuturbiinimoottoreita (helikopterista) voimanlähteinä. Kaikkea ne fransmannit keksivätkin! :) Mustavi (keskustelu) 15. helmikuuta 2021 kello 17.08 (EET)

message: Artikkelin sisältämät lukuisat eri aiheet pitää siirtää omiksi artikkeleikseen esim. V16-moottori, Autotram, jne.  --J~fiwiki (keskustelu) 30. kesäkuuta 2021 kello 22.37 (EEST) 
* Olen eri mieltä: palveluna lukijalle toisiinsa liittyvät asianhaarat pitäisi avata keskitetysti, eikä suinkaan hajottaa eri tynkä-artikkeleihin - joita lukija ei välttämättä löydä. Tekisi mieli lisätä Duesenbergin valmistaman King-Bugattin U16-lentomoottorin rinnalle (ja taustoitukseksi) Duesenbergin merkittävä asema moottorinvalmistajana - ensin teknisesti huippuhienot autojen kilpamoottorit (mm. erikoinen ja aikansa tehokkain "walking beam"-moottori) - sekä lento- ja sotilaslentokoneiden V12- (1917) ja valtiollisella kehityssopimuksella 1918 aloitettu V16-lentomoottori: oli siis syynsä ja taustansa miksi King-Bugatti U16-moottorin valmistus annettiin heidän tehtäväkseen. Tämänhetkinen Duesenberg-artikkeli mainitsee vain Duesenberg-loistoautot, kun Duesenberg-veljekset olivat tosiasiassa ensin nousseet kuuluisuuteen hienoilla ja tehokkailla, tekniikaltaan kiehtovilla kilpa- ja lentomoottoreillaan. Olin jo kirjamerkinnyt Duesenberg-veljesten edistyksellisiä moottoreita valaisevaa kirjallisuutta, mutta en raaski tuhlata rahaa kirjahankintoihin jos niiden pohjalta kirjoitetut artikkelit tai -osiot silvotaan tai pätkitään "taivaan tuuliin". Perusteelliset joskin väistämättä pitkähköt artikkelit vaikuttavat kiinnostavan lukijakuntaa: ne keräävät silmäilykertoja ihan mukavasti, vaikka aihe olisikin Suomen näkökulmasta aika marginaalinen. 
* Rautateiden moottorivaunut/kiskobussit olisivat kiehtova joskin laaja aihe: loistoautojen vahvoja bensiinimoottoreita voimanlähteenä käyttäneet Autotram/Micheline/Bugatti (dieselmoottorit olivat vasta kehitteillä) eivät suinkaan olleet ainoita: ks. vaikkapa "Galloping Goose" aluksi 1931 Buick-moottorilla. Alullepanija McKeen vuodesta 1905 olikin jo mainittu. Entä vaikkapa Saksan vuonna 1933 käyttöön otettu virtaviivainen ennätysnopea diesel/sähkö-vetoinen "Der Fliegende Hamburger", Ranskan turbiinivaunut ym. ym.? Kyllähän minulla vanhuuseläkkeellä ollessani olisi aikaa, kiinnostusta ja kielitaitoa rustata noista kummajaisista juttua jos niille olisi sopivia luokkia (vaikkapa luokka "Ranskalainen rautatiekalusto" puuttuu, vaikka maa on merkittävä edelläkävijä?!), ja jos vapaaehtoistöitä ei mentäisi tämän tästä mitätöimään, vieläpä suttaamaan. Mustavi (keskustelu) 29. joulukuuta 2021 kello 15.27 (EET)
* Pieni lisäys Duesenberg-veljeksille King-Bugatti U16-lentomoottorin epäonnistumisriskin vuoksi toimeksi annetuista vaihtoehtoisista kehittelyistä (V12 vuodelta 1916 ja V16 vuodelta 1918: V12 valmistui 1917, mutta V16 jäi sodan päättymisen vuoksi kesken). Heikon verkkoviitteen (kuvia) rinnalle/tueksi aihetta koskeva kirjaviite. Duesenberg-artikkelissa ei ole halaistua sanaa veljesten ansioista moottoreiden saralla: vaikkapa monimutkaiset "walking beam"-moottorit (höyrykoneesta juontuva sivuvipuinen moottorityyppi). Olin jo aikoja sitten kirjamerkinnyt aihetta koskevia viitteitä ajatuksella, että olisin lisännyt niitä Duesenberg-artikkeliin... mutta arkistoinut ne viitekokoelmaan otsikon alle, mitä en runsauden vuoksi heti löytänyt. Amazon-viitteen kirja on ollut hankintalistalla iät ja ajat, ei ole edes kovin kallis, mutta viitsiikö vaivautua kirjoittelemaan yli 100v vanhoista moottoriprojekteista jos työt pyyhitään pois... Mustavi (keskustelu) 17. toukokuuta 2022 kello 15.46 (EEST)
thread_title:  Artikkelin jakaminen